CELEX: 32022R0933
Language: mt
Date: 2022-06-13 00:00:00
Title: Regolament ta’ Implimentazzjoni tal-Kummissjoni (UE) 2022/933 tat-13 ta’ Ġunju 2022 dwar il-klassifikazzjoni ta’ ċerti oġġetti fin-Nomenklatura Magħquda

17.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 162/23
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2022/933
         tat-13 ta’ Ġunju 2022
         dwar il-klassifikazzjoni ta’ ċerti oġġetti fin-Nomenklatura Magħquda
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni (1), u b’mod partikolari l-Artikolu 57(4) u l-Artikolu 58(2) tiegħu,
         Billi:
         
                     (1)
                  
                  
                     Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), huwa neċessarju li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta’ dan ir-Regolament.
                  
               
                     (2)
                  
                  
                     Ir-Regolament (KEE) Nru 2658/87 stipula r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija totalment jew parzjalment ibbażata fuqha jew li żżid xi suddiviżjoni addizzjonali magħha u li hija stabbilita minn dispożizzjonijiet speċifiċi tal-Unjoni, bl-għan li jiġu applikati tariffi u miżuri oħra relatati mal-kummerċ tal-oġġetti.
                  
               
                     (3)
                  
                  
                     Skont dawk ir-regoli ġenerali, l-oġġetti deskritti fil-kolonna (1) tat-tabella stabbilita fl-Anness jenħtieġ li jiġu kklassifikati taħt il-kodiċijiet NM indikati fil-kolonna (2), minħabba r-raġunijiet stabbiliti fil-kolonna (3) ta’ dik it-tabella.
                  
               
                     (4)
                  
                  
                     Huwa xieraq li jiġi previst li l-informazzjoni vinkolanti dwar it-tariffi maħruġa fir-rigward tal-oġġetti kkonċernati minn dan ir-Regolament li ma tikkonformax ma’ dan ir-Regolament, tkun tista’ tibqa’ tiġi invokata mid-detentur, għal ċertu perjodu, f’konformità mal-Artikolu 34(9) tar-Regolament (UE) Nru 952/2013. Jenħtieġ li dak il-perjodu jkun ta’ tliet xhur.
                  
               
                     (5)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat tal-Kodiċi Doganali,
                  
               ADOTTAT DAN IR-REGOLAMENT:
         
            Artikolu 1
            L-oġġetti deskritti fil-kolonna (1) tat-tabella stabbilita fl-Anness għandhom jiġu kklassifikati fin-Nomenklatura Magħquda taħt il-kodiċijiet NM indikati fil-kolonna (2) ta’ dik it-tabella.
         
         
            Artikolu 2
            L-informazzjoni vinkolanti dwar it-tariffi li mhijiex konformi ma’ dan ir-Regolament tista’ tibqa’ tiġi invokata f’konformità mal-Artikolu 34(9) tar-Regolament (UE) Nru 952/2013 għal perjodu ta’ tliet xhur mid-data tad-dħul fis-seħħ ta’ dan ir-Regolament.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
         
         
            Magħmul fi Brussell, it-13 ta’ Ġunju 2022.
            
               
                  Għall-Kummissjoni
               
               Gerassimos THOMAS
               
                  Direttur Ġenerali
               
               
                  Direttorat Ġenerali għat-Tassazzjoni u l-Unjoni Doganali
               
            
         
         
            (1)  ĠU L 269, 10.10.2013, p. 1.
         
            (2)  Ir-Regolament tal-Kunsill (KEE) Nru 2658/87, tat-23 ta’ Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (ĠU L 256, 7.9.1987, p. 1).
      
      
         
            ANNESS
            
                        Deskrizzjoni tal-oġġetti
                     
                     
                        Klassifikazzjoni
                        (Kodiċi NM)
                     
                     
                        Raġunijiet
                     
                  
                        (1)
                     
                     
                        (2)
                     
                     
                        (3)
                     
                  
                        Tliet oġġetti ppreżentati flimkien għall-bejgħ bl-imnut, li jinkludu:
                        
                                    (a)
                                 
                                 
                                    oġġett tal-ilbies innittjat mingħajr kmiem (hekk imsejjaħ flokk tal-ġiri) (93 % fibri sintetiċi u 7 % elastan) li jgħatti l-parti ta’ fuq tal-ġisem, u jasal sal-qadd. Il-parti ta’ quddiem għandha għonq forma ta’ V, u tinfetaħ kompletament minn quddiem b’żipp, mingħajr ma titrikkeb meta tingħalaq. Fil-parti ta’ quddiem tal-oġġett tal-ilbies, hemm żewġ bwiet rettangolari miftuħa fuq is-sider b’daqs ta’ madwar 19-il cm × 8 cm u żewġ bwiet rettangolari miftuħa fuq il-qadd b’daqs ta’ madwar 12-il cm x 14-il cm.
                                    Fuq wara, hemm but wieħed b’ċineg tal-lastiku li huma mfassla biex jitwaħħlu, pereżempju, bsaten tal-mixi li jintwew.
                                 
                              
                                    (b)
                                 
                                 
                                    żewġ fliexken rotob, b’qiegħ ċatt, b’volum ta’ 500 ml kull wieħed, li jidħlu fil-bwiet tas-sider ta’ quddiem, magħmula mill-poliuretan u b’għatu tal-plastik b’żennuna li tinġibed ’il barra.
                                 
                              Ara l-istampi (*).
                     
                     
                         
                     
                     
                        Il-klassifikazzjoni hija determinata skont ir-regoli ġenerali 1 u 6 għall-interpretazzjoni tan-Nomenklatura Magħquda (GIR).
                        It-tliet oġġetti kif ippreżentati flimkien huma tliet oġġetti separati. Mhumiex oġġetti komposti, peress li flimkien ma jiffurmawx ħaġa waħda, li kieku, normalment ma jiġux offruti għall-bejgħ f’partijiet separati. Mhumiex oġġetti ppreżentati f’settijiet għall-bejgħ bl-imnut skont it-tifsira tal-GIR 3(b), peress li mhumiex ippreżentati flimkien biex jissodisfaw ħtieġa partikolari jew biex iwettqu attività speċifika, speċjalment minħabba li d-disinn tal-bwiet ma jillimitax l-użu tagħhom għall-ġarr ta’ prodotti speċifiċi għal ħtiġijiet jew attivitajiet speċifiċi. L-oġġetti huma oġġetti individwali li jistgħu jintużaw indipendentement minn xulxin. L-attivitajiet li tilbes u tixrob huma differenti, u ma jissodisfawx l-istess ħtieġa speċifika (l-oġġett tal-ilbies jgħatti l-parti ta’ fuq tal-ġisem u l-fliexken huma għax-xorb).
                        Jekk wieħed mill-oġġetti jew aktar ta’ “sett” ma jissodisfawx l-istess ħtieġa partikolari jew ma jkunux imfassla biex iwettqu l-istess attività speċifika, kull oġġett irid jiġi kklassifikat separatament (ara wkoll il-Linji Gwida dwar il-klassifikazzjoni fin-Nomenklatura Magħquda ta’ oġġetti ppreżentati f’settijiet għall-bejgħ bl-imnut, il-Parti B (II) (1) (1).
                        Għaldaqstant, l-oġġetti jridu jiġu kklassifikati separatament.
                        L-oġġetti individwali, kif imsemmija fid-deskrizzjoni tal-oġġetti, iridu jiġu kklassifikati kif ġej:
                     
                  
                         
                     
                     
                        6110 30 99 
                     
                     
                        
                                    (a)
                                 
                                 
                                    Il-klassifikazzjoni hija ddeterminata min-Nota 9, it-tieni paragrafu, tal-Kapitolu 61 u l-kliem tal-kodiċijiet NM 6110 , 6110 30  u 6110 30 99 .
                                 
                              
                  
                         
                     
                     
                         
                     
                     
                        Abbażi tal-karatteristiċi oġġettivi tiegħu, il-flokk huwa lbies tal-intestatura 6110 . L-intestatura tkopri kategorija ta’ oġġetti nnittjati jew maħdumin bil-ganċ, imfassla biex jgħattu l-parti ta’ fuq tal-ġisem (ġersijiet, pullovers, kardigans, sdieri u oġġetti simili) (ara wkoll in-Noti ta’ Spjegazzjoni tas-Sistema Armonizzata tal-intestatura 6110 , l-ewwel paragrafu).
                        L-oġġetti tal-ilbies ta’ dik l-intestatura huma maħsuba biex jgħattu l-parti ta’ fuq tal-ġisem, bil-kmiem jew mingħajrhom, u b’kull tip ta’ skollatura, bl-għonq jew mingħajru, bil-bwiet jew mingħajrhom. Jista’ jkun magħmul minn kwalunkwe tip ta’ materjal innittjat jew maħdum bil-ganċ, inklużi drappijiet ħfief jew maħdumin bil-labar fin, ta’ kwalunkwe fibra tat-tessut (ara wkoll in-Noti ta’ Spjegazzjoni tan-Nomenklatura Magħquda għall-intestatura 6110 ).
                        Il-flokk ma jistax jiġi identifikat bħala magħmul għal sess imma mhux għal ieħor. Il-flokk irid jiġi kklassifikat bħala ġersi, pullover, kardigan, sidrija u oġġetti simili għan-nisa jew għall-bniet, innittjat jew maħdum bil-ganċ, ta’ fibri magħmula mill-bniedem.
                     
                  
                         
                     
                     
                        3924 90 00 
                     
                     
                        
                                    (b)
                                 
                                 
                                    Il-klassifikazzjoni hija ddeterminata mill-kliem tal-kodiċijiet NM 3924  u 3924 90 00 .
                                 
                              Il-fliexken iridu jiġu kklassifikati bħala oġġetti oħra tad-dar u oġġetti iġjeniċi jew tat-twaletta, tal-plastik.
                     
                  
               L1622022MT3110120220613MT0006.0001331342ABBOZZRAKKOMANDAZZJONI Nru 1/2022 TAL-KUNSILL TA’ ASSOĊJAZZJONI UE-Eġittuta’...dwar il-Prijoritajiet tas-Sħubija UE-Eġittu 2021-2027IL-KUNSILL TA’ ASSOĊJAZZJONI UE-EĠITTU,Wara li kkunsidra l-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, mill-part l-waħda, u r-Repubblika Għarbija tal-Eġittu, mill-parti l-oħra,Billi:(1)Il-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, mill-parti l-waħda, u r-Repubblika Għarbija tal-Eġittu, mill-parti l-oħra (il-Ftehim) ġie ffirmat fil-25 ta’ Ġunju 2001 u daħal fis-seħħ fl-1 ta’ Ġunju 2004.(2)L-Artikolu 76 tal-Ftehim jagħti s-setgħa lill-Kunsill ta’ Assoċjazzjoni UE-Eġittu li jieħu deċiżjonijiet għall-finijiet li jintlaħqu l-objettivi tal-Ftehim u li jagħmel rakkomandazzjonijiet xierqa.(3)Skont l-Artikolu 86 tal-Ftehim, il-Partijiet għandhom jieħdu kull miżura ġenerali jew speċifika meħtieġa biex jissodisfaw l-obbligi tagħhom skont il-Ftehim u biex jaraw li jinkisbu l-objettivi stipulati fil-Ftehim.(4)Ir-rieżami tal-Politika Ewropea tal-Viċinat ipproponiet fażi ġdida ta’ involviment mas-sħab, li tippermetti sens akbar ta’ sjieda miż-żewġ naħat.(5)L-Unjoni Ewropew u l-Eġittu qablu li jikkonsolidaw is-sħubija tagħhom billi jaqblu dwar sett ta’ prijoritajiet għall-perjodu 2021-2027 (il-Prijoritajiet tas-Sħubija UE-Eġittu 2021-2027) bl-għan li jindirizzaw sfidi komuni li jaffaċċaw l-Unjoni u l-Eġittu u li jippromwovu interessi konġunti.(6)Il-Partijiet għall-Ftehim qablu fuq it-test tal-Prijoritajiet tas-Sħubija UE-Eġittu 2021-2027, li ser jappoġġjaw l-implimentazzjoni tal-Ftehim, b’enfasi fuq il-kooperazzjoni fir-rigward tal-interessi kondiviżi identifikati b’mod komuni,B’DAN JIRRAKKOMANDA:Artikolu 1Il-Kunsill ta’ Assoċjazzjoni jirrakkomanda li l-Partijiet tal-Ftehim jimplimentaw il-Prijoritajiet tas-Sħubija UE-Eġittu 2021-2027 kif stipulati fl-Anness ta’ din ir-RakkomandazzjoniDelegazzjonijiet: araw id-dokument ST 8663/2022 ADD1..Artikolu 2Il-Prijoritajiet tas-Sħubija UE-Eġittu 2021-2027 jissostitwixxu l-Prijoritajiet tas-Sħubija UE-Eġittu li l-implimentazzjoni tagħhom kienet irrakkomandata permezz tar-Rakkomandazzjoni Nru 1/2017 tal-Kunsill ta’ AssoċjazzjoniIr-Rakkomandazzjoni Nru 1/2017 tal-Kunsill ta’ Assoċjazzjoni UE-Eġittu tal-25 ta’ Lulju 2017 dwar qbil dwar il-Prijoritajiet tas-Sħubija UE-Eġittu (ĠU L 255, 3.10.2017, p. 26)..Artikolu 3Din ir-Rakkomandazzjoni għandha tidħol fis-seħħ fid-data tal-adozzjoni tagħha.Magħmul fi ..., ....Għall-Kunsill ta’ Assoċjazzjoni UE-EġittuIl-President
            
               (1)  ĠU C 105, 11.4.2013, p. 1.
            
               (*)  L-istampi huma purament għall-informazzjoni.